20. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 315353/5417 της 17 Αυγ./14 Σεπτ. 1979 (ΦΕΚ Β΄ 795) Περί ποιοτικών προδιαγραφών παραγωγικών τύπων σουλτανίνας. Έχοντες υπ’ όψει: 1.Το άρθρ. 1 παρ. 2 του Ν.Δ. 243/69 «περί βελτιώσεως και προστασίας της αμπελουργικής παραγωγής». 2.Το υπ’ αριθ. 896/78 Π.Δ/γμα «περί τυποποιήσεως και ποιοτικού ελέγχου της προς εξαγωγήν προοριζομένης σταφίδος σουλτανίνας» και  3.Την ανάγκην ποιοτικής βελτιώσεως της σουλτανίνας, αποφασίζομεν: 1.Καθορίζομεν τους παραγωγικούς τύπους σουλτανίνας ως κάτωθι: Τύπος Νο 1: Εις τον παραγωγικόν ποιοτικόν τύπον Νο 1 πρέπει να κατατάσσωνται αι σταφίδες χρώματος ξανθού έως ηλεκτρόχρουν. Αι ράγες θα είναι χονδραί και περίπου ισομεγέθεις με περιεκτικότητα σουλτανικών σκοτεινού χρώματος μέχρι 8%, εις αριθμόν ραγών και ψιλών ουχί πλέον του 10%. Τύπος Νο 2: Εις τον παραγωγικόν τύπον Νο 2 πρέπει να κατατάσσωνται αι σταφίδες χρώματος ξανθού έως ανοικτού καστανού. Αι ράγες θα είναι χονδραί με περιεκτικότητα σουλτανινών μελανωπών και σκοτεινού χρώματος μέχρι 14% εις αριθμόν ραγών. Τύπος Νο 4: Εις τον παραγωγικόν τύπον Νο 4 πρέπει να κατατάσσωνται αι σταφίδες χρώματος ξανθού έως καστανού με περιεκτικότητα σουλτανινών μελανωπών και σκοτεινού χρώματος μέχρι 20% εις αριθμόν ραγών. Τύπος Νο 5: Εις τον παραγωγικόν τύπον Νο 5, πρέπει να κατατάσσωνται αι σταφίδες χρώματος μέχρι σκούρου καστανού με περιεκτικότητα σουλτανινών μελανών μέχρι 50% εις αριθμόν ραγών. 2.Εις άπαντας τους παραγωγικούς τύπους η σταφίς πρέπει να είναι τρεχούσης εσοδείας, εντελώς υγιής τελείως απεξηραμένη, δηλαδή να μη παρουσιάζη υγρασίαν εις ποσοστόν ανώτερον του 16%, να είναι απηλλαγμένη από σάπιους και ηλιοκαμένους καρπούς, να μη περιέχη συρρικνωμένας ράγας και κούφιες εις ποσοστόν ανώτερον του 1% (ανεκτόν όριον), γαιώδεις ουσίας (χρώματα, λίθους) εις ποσοστόν ανώτερον του 0,5% και λοιπάς ξένας ύλας (ξύλα, τσάμπουρα, χονδρούς μίσχους κλπ.) εις ποσοστόν ανώτερον του 0,5%. Εις περίπτωσιν κατά την οποίαν τίθεται εν αμφιβόλω η καλή αποξήρανσις της σταφίδος, η υπο αμφισβήτησιν παρτίς εναποθηκεύεται κεχωρισμένως και προσδιορίζεται εργαστηριακώς υπό της οικείας Δ/νσεως Γεωργίας η περιεκτικότης εις υγρασίαν και εφ’ οσον διαπιστωθή ότι αύτη δεν υπερβαίνει το 16% τότε παραλαμβάνεται. (Αντί για τη σελ. 246,873) Σελ. 246,873(α) Τεύχος 752 - Σελ.43 Εξαγωγή σταφίδας 11.Ε.ζ.20 3.Παραλαβή και ποιοτική κατάταξις παραγωγικού σταφιδοκάρπου. Προς ποιοτικήν κατάταξιν του παραδιδομένου εις την συγκέντρωσιν σταφιδοκάρπου, ασκείται ποιοτικός έλεγχος εις τα κέντρα συγκεντρώσεως της Κ.Σ.Ο.Σ., κατόπιν σχετικής δειγματοληψίας. Το λαμβανόμενον δείγμα πρέπει να είναι αντιπροσωπευτικόν της όλης παρτίδος. Προς τούτο η δειγματοληψία πρέπει να διενεργείται εκ διαφόρων σάκκων της παρτίδος και εκ διαφόρων σημείων του αυτού σάκκου. Η δειγματιζομένη παρτίς δεν πρέπει να υπερβαίνει τους 100 σάκκους και να είναι ομοιογενής. Εν εναντία περιπτώσει λαμβάνονται 2 ή περισσότερα δείγματα. Εξ’ εκάστης παρτίδος διαχωρίζεται αριθμός σάκκων μέχρι 10% του συνόλου και εν ουδεμία περιπτώσει μικρότερος των 3 σάκκων. Εξ’ εκάστου σάκκου λαμβάνεται ποσότης 1 - 2 χιλιογρ. Ακολούθως αι ληφθείσαι ποσότητες αναμιγνύονται καλώς και δι’ αλλεπαλλήλων διχοτομήσεων λαμβάνεται τελικώς ποσότης 1 - 2 χιλιογρ. η οποία αποτελεί το υπό εξέτασιν δείγμα. Εις τους σάκκους εκάστης παρτίδος, μετά την ποιοτικήν κατάταξιν, αναρτάται ή τίθεται εντός αυτών καρτέλλα εμφαίνουσα τα στοιχεία ταυτότητος του προϊόντος (στοιχεία σταφιδοπαραγωγού, στοιχεία κατατάκτου, ποιότης, υγρασία άνω του 16% ή κάτω του 15%). 4.Όργανα παραλαβής και κατατάξεως σταφιδοκάρπου. Εις έκαστον συνεργείον παραλαβής τοποθετείται ως προϊστάμενος ιδιώτης Γεωπόνος, όστις διενεργεί και την ποιοτικήν κατάταξιν του προϊόντος. Ελλείψει επαρκούς αριθμού Γεωπόνων, την ποιοτικήν κατάταξιν θα διενεργούν οι αποθηκάριοι των συνεργείων παραλαβής σταφίδος, καταλλήλως εκπαιδευόμενοι και υπο την καθοδήγησιν τομεαρχών Γεωπόνων, έκαστος των οποίων θα επιβλέπη την κανονικήν κατάταξιν εις ομάδα (τομέα) συνεργείων παραλαβής. Εφ’ όσον η ποιότης κατατάξεως υπό του αποθηκαρίου τίθεται εν αμφιβολία υπό του παραγωγού τότε αμφότεροι, Τομεάρχης και αποθηκάριος προβαίνουν εις επανέλεγχον και ποιοτικήν κατάταξιν του σταφιδοκάρπου. Εν περιπτώσει νέας διαφωνίας του παραγωγού ως προς τον χαρακτηρισμόν της ποιότητος της σταφίδος υπό των ανωτέρω 2 εκπροσώπων της Κ.Σ.Ο.Σ., ο παραγωγός δικαιούται να ζητήση επανεκτίμησιν της ποιότητος υπό της οικείας Δ/νσεως Γεωργίας, η οποία θα ορίση Κρατικόν Γεωπόνον ο οποίος θα επανελέγξη την ποιότητα και θα αποφανθή τελεσιδίκως περί της ποιοτικής κατατάξεως του σταφιδοκάρπου. Σελ. 246,874(α) Τεύχος 752 - Σελ.44 5.Σταφιδόκαρπος ο οποίος δεν πληροί τας ανωτέρω βασικάς προδιαγραφάς της ποιότητος και δεν ανταποκρίνεται εις ένα των ανωτέρω ποιοτικών παραγωγικών τύπων θεωρείται μη εμπορεύσιμος και δεν παραλαμβάνεται. 6.Η οικεία Δ/νσις Γεωργίας, δι’ αποφάσεως του Δ/ντού της, θα καθορίζη Επόπτην συγκεντρώσως σταφίδος όστις θα ελέγχη την κανονικήν παραλαβήν της σταφίδος, την ποιοτικήν κατάστασιν, την συντήρησιν και την διάθεσιν. Ομοίως η ΚΣΟΣ υποχρεούται όπως παρακολουθή την ομαλήν διεκπεραίωσιν της συγκεντρώσεως (παραλαβή, ποιοτική κατάταξις, συντήρησις κλπ.). 11.Ε.ζ.20 Εξαγωγή σταφίδας 